افغانستان اسلامی جمهورلیک ریاستینینگ جمهور رئیسی محمد اشرف غنی، قندهار ولایتیگه قیلگن سفری دوامیده بوگون کېچقرون ولایتنینگ دولتی و خصوصی بیلیم یورتلرینینگ استادلری و مکتبلر اۉقیتووچیلری بیلن اوچرهشب اولرنی ایستگی، قیینچیلیگی و تکلیفلرینی تینگلهدی.
باشده قندهار بیلیم یورتینینگ باشلیغی پوهنمل دوکتور حضرت میر طوطاخیل، خصوصی بیلیم یورتلری نمایندهلیگیده پوهنیار عبدالمالک نیازی و ولایتنینگ مکتبلری اۉقیتووچیلری نمایندهلیگیده شیراحمدلر صحبت قیلیب قیینچیلیکلر و تکلیفلرینی جمهور رئیس بیلن اۉرتهگه قۉیدیلر.
قندهار بیلیم یورتینینگ باشلیغی، بوتون افغانستاندن محصللری بۉلگن بو بیلیم یورت یېریک یوتوقلرگه اېریشگن دېدی. جمهور رئیس غنیدن قندهار تدریسی بناسی قوریلیشینی سۉرهگن طوطاخیل بیلیم یورتنینگ تشکیلی فوقالعاده علمی کادر بیلن جهازلهنیشینی طلب قیلدی.
عین دمده بولر استادلر و اۉقیتوچیلرگه یېر ترقهتیلیشی، کتاب آزلیگی، خصوصی تحصیلی بۉلیملر قابلیتی آشیریلیشی، استادلرگه بورسیهلر بېریلیشی، خصوصی تحصیلی ادارهلر استادلریگه ترفیع و وظیفه مصئونیتی تیزیمی ایجاد بۉلیشی و قندهار بیلیم یورتی کېنگهتیریلیشی بارهسیدهگی تکلیف و ایستکلرینی جمهور رئیسگه بیلدیردیلر.
کېین جمهور رئیس غنی صحبت قیلیب استادلر واۉقیتووچیلرنینگ معین تکلیفلریدن منتدارچیلیک بیلدیریب دېدی: اۉقیتووچیلر تشکیلی حقیده معین تیکلیف تقدیم قیلینسین. قندهارنینگ بویوکلیگیگه قرهگنده بونینگ حاضرگی وضعیتی قبول قیلینمهیدی بیلیم یورت استادلریگه فوقالعاده تشکیل بېریلیشی ممکن. او، مسووللرگه کتاب آزلیگی و اۉقیتووچیلرگه یېر ترقهتیش قیینچیلیگینی بر طرف اېتیشلری حقیده بویروق بېردی.
خصوصی بیلیم یورت و عالی تحصلات موسسهلری ایستگی اوستیده اشاره قیلگن جمهور رئیس غنیگه کۉره، خصوصی بیلیم یورتلرنینگ صفتی شرطلی و زمانوی بۉلیشی نظرده توتیلگن حالده، بولرگه یېر ترقهتیب بېریلیشی ممکن.#
pes_Arab azb_Arab azb_Arab azb_Arab pes_Arab azb_Arab